title: 2002 m. liepos 22 d. Tarybos sprendimas dėl Europos bendrijos ir Libano Respublikos laikinojo susitarimo dėl prekybos ir su prekyba susijusių reikalų sudarymo

text:
Svarbus teisinis pranešimas

|

32002D0761

Oficialusis leidinys L 262 , 30/09/2002 p. 0001 - 0001

		Tarybos Sprendimas2002 m. liepos 22 d.dėl Europos bendrijos ir Libano Respublikos laikinojo susitarimo dėl prekybos ir su prekyba susijusių reikalų sudarymo(2002/761/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį, siejant su 300 straipsnio 2 dalies pirmosios pastraipos pirmuoju sakiniu,atsižvelgdama į Komisijos pasiūlymą,kadangi:(1) kol įsigalios 2002 m. birželio 17 d. Liuksemburge Bendrijos vardu pasirašytas Europos – Viduržemio jūros šalių susitarimas, kuriuo įkuriama Europos bendrijos bei jos valstybių narių ir Libano Respublikos asociacija, būtina patvirtinti Europos bendrijos ir Libano Respublikos laikinąjį susitarimą dėl prekybos ir su prekyba susijusių reikalų.(2) Laikinasis susitarimas pakeis atitinkamas 1977 m. gegužės 3 d. Briuselyje pasirašytų Europos ekonominės bendrijos ir Libano Respublikos bendradarbiavimo susitarimo [1] ir Europos anglių ir plieno bendrijos valstybių narių ir Libano susitarimo [2] dalis.(3) Todėl laikinasis susitarimas turėtų būti patvirtintas Bendrijos vardu,NUSPRENDĖ:1 straipsnis1. Bendrijos vardu patvirtinami Europos bendrijos ir Libano Respublikos laikinasis susitarimas dėl prekybos ir su prekyba susijusių reikalų, susitarimo priedai ir protokolai, taip pat bendros deklaracijos ir Europos bendrijos deklaracijos, įtrauktos į baigiamąjį aktą.2. dalyje nurodyti tekstai pridedami prie šio sprendimo.2 straipsnisTarybos pirmininkas įgaliojamas paskirti asmenį (asmenis), kuriam (kuriems) suteikiama teisė Bendrijos vardu deponuoti susitarimo 42 straipsnio 2 dalyje numatytą pranešimo aktą.Priimta Briuselyje, 2002 m. liepos 22 d.Tarybos varduPirmininkasP. S. Møller[1] OL L 267, 1978 9 27, p. 2.[2] OL L 316, 1979 12 12, p. 24.--------------------------------------------------


title: 2008/59/EB: 2007 m. gruodžio 18 d. Komisijos sprendimas dėl korekcinių koeficientų, nuo 2006 m. rugpjūčio 1 d. , rugsėjo 1 d. , spalio 1 d. , lapkričio 1 d. , gruodžio 1 d. ir 2007 m. sausio 1 d. taikomų į trečiąsias šalis paskirtų Europos Bendrijų pareigūnų, laikinųjų ir pagal sutartį dirbančių darbuotojų, taip pat dalies pareigūnų, liekančių dirbti abiejose naujosiose valstybėse narėse ne ilgiau kaip devyniolika mėnesių nuo abiejų valstybių įstojimo į ES, atlyginimams, koregavimo

text:
18.1.2008

               LT

               Europos Sąjungos oficialusis leidinys

               L 15/29

      KOMISIJOS SPRENDIMAS

   2007 m. gruodžio 18 d.
   dėl korekcinių koeficientų, nuo 2006 m. rugpjūčio 1 d., rugsėjo 1 d., spalio 1 d., lapkričio 1 d., gruodžio 1 d. ir 2007 m. sausio 1 d. taikomų į trečiąsias šalis paskirtų Europos Bendrijų pareigūnų, laikinųjų ir pagal sutartį dirbančių darbuotojų, taip pat dalies pareigūnų, liekančių dirbti abiejose naujosiose valstybėse narėse ne ilgiau kaip devyniolika mėnesių nuo abiejų valstybių įstojimo į ES, atlyginimams, koregavimo
   (2008/59/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į Europos Bendrijų pareigūnų tarnybos nuostatus ir kitų Europos Bendrijų darbuotojų įdarbinimo sąlygas, nustatytus Reglamentu (EEB, Euratomas, EAPB) Nr. 259/68 (1), ypač į jo X priedo 13 straipsnio antrą pastraipą,
   atsižvelgdama į abiejų valstybių narių stojimo sutartį, ypač į jos 33 straipsnio 4 dalį,
   kadangi:

               (1)

               Tarybos reglamentu (EB, Euratomas) Nr. 453/2007 (2), taikant nuostatų X priedo 13 straipsnio pirmą pastraipą, nustatyti korekciniai koeficientai, nuo 2006 m. liepos 1 d. taikomi trečiosiose šalyse dirbančių Europos Bendrijų pareigūnų, laikinųjų ir pagal sutartį dirbančių darbuotojų, taip pat dalies pareigūnų, liekančių dirbti abiejose naujosiose valstybėse narėse ne ilgiau kaip devyniolika mėnesių nuo šių valstybių įstojimo į ES, atlyginimams, išmokamiems tos šalies, kurioje jie dirba, valiuta.

               (2)

               Atsižvelgiant į nuostatų X priedo 13 straipsnio antrą pastraipą, nuo 2006 m. rugpjūčio 1 d., rugsėjo 1 d., spalio 1 d., lapkričio 1 d., gruodžio 1 d. ir 2007 m. sausio 1 d. reikia koreguoti kai kuriuos korekcinius koeficientus, nes iš Komisijos turimų statistinių duomenų paaiškėjo, kad pagal korekcinį koeficientą ir atitinkamą valiutų keitimo kursą apskaičiuojamo pragyvenimo išlaidų kitimas kai kuriose trečiosiose šalyse buvo 5 % didesnis nuo paskutinio jų nustatymo ar koregavimo,

         NUSPRENDĖ:
   Vienintelis straipsnis
   Nuo 2006 m. rugpjūčio 1 d., rugsėjo 1 d., spalio 1 d., lapkričio 1 d., gruodžio 1 d. ir 2007 m. sausio 1 d. korekciniai koeficientai, taikomi į trečiąsias šalis paskirtų Europos Bendrijų pareigūnų, laikinųjų ir pagal sutartį dirbančių darbuotojų, taip pat dalies pareigūnų, liekančių dirbti abiejose naujosiose valstybėse narėse ne ilgiau kaip devyniolika mėnesių nuo abiejų valstybių įstojimo į ES, atlyginimams, išmokamiems tos šalies, kurioje jie dirba, valiuta, koreguojami, kaip nurodyta priede.
   Atlyginimams apskaičiuoti naudojami valiutos keitimo kursai nustatomi remiantis Finansinio reglamento įgyvendinimo taisyklėmis ir atitinka pirmoje pastraipoje nurodytą datą.

      Priimta Briuselyje, 2007 m. gruodžio 18 d.

            Komisijos vardu

         Benita FERRERO-WALDNER

            Komisijos narė

      (1)  OL L 56, 1968 3 4, p. 1. Reglamentas su paskutiniais pakeitimais, padarytais Tarybos reglamentu (EB, Eratom) Nr. 337/2007 (OL L 90, 2007 3 30, p. 1).

      (2)  OL L 109, 2007 4 26, p. 1.

      PRIEDAS

                  Paskyrimo vieta

                  Korekciniai koeficientai 2006 m. rugpjūčio mėn.

                  Lesotas

                  68,3

                  Madagaskaras

                  76,9

                  Mozambikas

                  76,4

                  Zimbabvė

                  60,1

                  Paskyrimo vieta

                  Korekciniai koeficientai 2006 m. rugsėjo mėn.

                  Senegalas

                  85,5

                  Jemenas

                  71,9

                  Zimbabvė

                  71,4

                  Paskyrimo vieta

                  Korekciniai koeficientai 2006 m. spalio mėn.

                  Brazilija

                  79,3

                  Gvinėja

                  55,8

                  Nepalas

                  72,4

                  Kongo Demokratinė Respublika

                  122,8

                  Zimbabvė

                  82,6

                  Paskyrimo vieta

                  Korekciniai koeficientai 2006 m. lapkričio mėn.

                  Alžyras

                  91,4

                  Armėnija

                  122,5

                  Indonezija

                  89,8

                  Moldova

                  55,8

                  Kongo Demokratinė Respublika

                  125,6

                  Sudanas

                  57,6

                  Zimbabvė

                  95,1

                  Paskyrimo vieta

                  Korekciniai koeficientai 2006 m. gruodžio mėn.

                  Argentina

                  50,7

                  Čilė

                  72,4

                  Saliamono Salos

                  89,1

                  Kongo Demokratinė Respublika

                  127,1

                  Ruanda

                  89,6

                  Ukraina

                  106,5

                  Venesuela

                  60,9

                  Zimbabvė

                  102,4

                  Paskyrimo vieta

                  Korekciniai koeficientai 2007 m. sausio mėn.

                  Bangladešas

                  47,1

                  Botsvana

                  63,3

                  Brazilija

                  83,9

                  Burkina Fasas

                  94,9

                  Džibutis

                  96,8

                  Eritrėja

                  49,5

                  Etiopija

                  88,1

                  Gambija

                  58,6

                  Gruzija

                  99,8

                  Gvinėja

                  52,3

                  Jamaika

                  90,2

                  Malavis

                  70,8

                  Marokas

                  91,1

                  Mauricijus

                  65,7

                  Meksika

                  73,7

                  Mozambikas

                  76,1

                  Pakistanas

                  53,5

                  Svazilandas

                  56,8

                  Tanzanija

                  59,5

                  Jemenas

                  74,5

                  Zimbabvė

                  114,9


title: 2010/223/: 2010 m. kovo 26 d. Europos Vadovų Tarybos sprendimas, kuriuo skiriamas Europos centrinio banko pirmininko pavaduotojas

text:
21.4.2010

               LT

               Europos Sąjungos oficialusis leidinys

               L 99/7

         EUROPOS VADOVŲ TARYBOS SPRENDIMAS
   2010 m. kovo 26 d.
   kuriuo skiriamas Europos centrinio banko pirmininko pavaduotojas
   (2010/223/ES)
   EUROPOS VADOVŲ TARYBA,
   atsižvelgdama į Sutartį dėl Europos Sąjungos veikimo, ypač į jos 283 straipsnio 2 dalį ir 139 straipsnio 2 dalies h punktą, bei atsižvelgdama į Protokolo dėl Europos centrinių bankų sistemos ir Europos centrinio banko statuto 11 straipsnio 2 dalį ir 42 straipsnio 3 dalį,
   atsižvelgdama į Tarybos rekomendaciją (1),
   atsižvelgdama į Europos Parlamento nuomonę (2),
   atsižvelgdama į Europos centrinio banko valdančiosios tarybos nuomonę (3),
   PRIĖMĖ ŠĮ SPRENDIMĄ:
   1 straipsnis
   Vítor CONSTÂNCIO skiriamas Europos centrinio banko pirmininko pavaduotoju aštuonerių metų kadencijai.
   Šis paskyrimas įsigalioja 2010 m. birželio 1 d.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2010 m. kovo 26 d.

            Europos Vadovų Tarybos vardu

            Pirmininkas

         H. VAN ROMPUY

      (1)  OL C 52, 2010 3 2, p. 1.

      (2)  2010 m. kovo 25 d. pareikšta nuomonė (dar nepaskelbta Oficialiajame leidinyje).

      (3)  OL C 58, 2010 3 10, p. 3.


title: 2017 m. rugsėjo 25 d. Tarybos sprendimas (ES) 2017/1762, kuriuo skiriami Regionų komiteto du Rumunijos pasiūlyti nariai

text:
28.9.2017

               LT

               Europos Sąjungos oficialusis leidinys

               L 250/56

         TARYBOS SPRENDIMAS (ES) 2017/1762
   2017 m. rugsėjo 25 d.
   kuriuo skiriami Regionų komiteto du Rumunijos pasiūlyti nariai
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Rumunijos Vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

               (2)

               pasibaigus Vasile Silvian CIUPERCĂ ir Adrian ȚUȚUIANU kadencijai tapo laisvos dvi Regionų komiteto narių vietos,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. Regionų komiteto nariais skiriami:

               —

               Marius Horia ȚUȚUIANU, President of Constanța county council,

               —

               Bogdan Andrei TOADER, President of Prahova county council.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. rugsėjo 25 d.

            Tarybos vardu

            Pirmininkas

         M. MAASIKAS

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).


title: 2011/592/ES: 2011 m. gegužės 10 d. Europos Parlamento sprendimas dėl Europos mokymo fondo 2009 finansinių metų biudžeto įvykdymo patvirtinimo

text:
27.9.2011

               LT

               Europos Sąjungos oficialusis leidinys

               L 250/196

         EUROPOS PARLAMENTO SPRENDIMAS
   2011 m. gegužės 10 d.
   dėl Europos mokymo fondo 2009 finansinių metų biudžeto įvykdymo patvirtinimo
   (2011/592/ES)
   EUROPOS PARLAMENTAS,
   atsižvelgdamas į Europos mokymo fondo 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos mokymo fondo 2009 finansinių metų galutinių metinių ataskaitų kartu su Fondo atsakymais (1),
   atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),
   atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2008 m. gruodžio 16 d. Europos Parlamento ir Tarybos reglamentą (EB) Nr. 1339/2008 dėl Europos mokymo fondo įsteigimo (3), ypač į jo 17 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir į VI priedą,
   atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A7–0109/2011),

               1.

               patvirtina Europos mokymo fondo direktoriui, kad Fondo 2009 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos mokymo fondo direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 338, 2010 12 14, p. 149.

      (2)  OL L 248, 2002 9 16, p. 1.

      (3)  OL L 354, 2008 12 31, p. 82.

      (4)  OL L 357, 2002 12 31, p. 72.
    ---documentbreak---

               27.9.2011

               LT

               Europos Sąjungos oficialusis leidinys

               L 250/197

         EUROPOS PARLAMENTO REZOLIUCIJA
   2011 m. gegužės 10 d.
   su pastabomis, sudarančiomis neatskiriamą sprendimo dėl Europos mokymo fondo 2009 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į Europos mokymo fondo 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos mokymo fondo 2009 finansinių metų galutinių metinių ataskaitų kartu su Fondo atsakymais (1),
   atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),
   atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2008 m. gruodžio 16 d. Europos Parlamento ir Tarybos reglamentą (EB) Nr. 1339/2008 dėl Europos mokymo fondo įsteigimo (3), ypač į jo 17 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir į VI priedą,
   atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A7–0109/2011),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2009 finansinių metų metinės finansinės ataskaitos yra patikimos ir pagal jas vykdytos finansinės operacijos yra teisėtos ir tvarkingos;

               B.

               kadangi 2010 m. gegužės 5 d. Parlamentas patvirtino Europos mokymo fondo direktoriui, kad Fondo 2008 finansinių metų biudžetas įvykdytas (5), ir savo prie biudžeto įvykdymo patvirtinimo pridėtoje rezoliucijoje, inter alia:

                           —

                           atkreipė dėmesį į tai, kad remiantis 2008 m. parengta nauja 1990 m. gegužės 7 d. Tarybos reglamento (EEB) Nr. 1360/90 dėl Europos mokymo fondo įsteigimo (6) redakcija Fondas dabar turi galimybę plėsti savo kompetenciją kituose nei ankstesniais metais sektoriuose,

                           —

                           išreiškė susirūpinimą dėl Audito Rūmų išvadų, susijusių su nepakankamai skaidriomis įdarbinimo procedūromis ir dėl tyrimą (OF/2009/0370) pradėjusios Europos kovos su sukčiavimu tarnybos (OLAF) intervencijos,

                           —

                           ragino Fondą pateikti savo žmogiškųjų išteklių paskirstymo ataskaitą; atkreipė ypatingą dėmesį, kad jei, atliekant metinį planavimą ir rengiant veiklos ataskaitas žmogiškiesiams ištekliams neskiriama pakankamai dėmesio, kyla pavojus, kad bus neveiksmingai dirbama;

               C.

               kadangi 2009 m. Fondo biudžetas buvo 19 100 000 EUR, t. y. 0,5 % mažesnis negu 2008 m. biudžetas;

               1.

               atkreipia dėmesį į Audito Rūmų patvirtinimą, kad biudžeto, kurį sudaro 19 100 000 EUR, metinėse finansinėse ataskaitose teisingai pateikiama faktinė Fondo 2009 m. gruodžio 31 d. finansinė padėtis ir kad 2009 m. finansinių metų operacijos ir pinigų srautų judėjimas vyko pagal fondo finansines taisykles;

      Veikla

               2.

               palankiai vertina Fondo ketinimą pagerinti profesinio švietimo ir mokymo sistemų veiksmingumą Fondo šalyse partnerėse (Turino procesas) ir parengti bendrą metodiką su tarptautinėmis organizacijomis ir dvišaliais donorais siekiant sustiprinti Fondo atliekamą vaidmenį;

               3.

               vėl ragina Fondą lentelėje, kuri turi būti pridėta prie kitos Audito Rūmų ataskaitos, pateikti operacijų, atliktų tais metais, kurių biudžeto įvykdymas tvirtinamas palyginimą su ankstesnių finansinių metų operacijomis, kad biudžeto įvykdymą tvirtinanti institucija galėtų veiksmingiau vertinti Fondo veiklą skirtingais metais;

      Bendradarbiavimas su Europos profesinio mokymo plėtros centru (CEDEFOP)

               4.

               pažymi, kad 2009 m. lapkričio mėn. Fondo ir CEDEFOP bendradarbiavimo susitarimas buvo atnaujintas 2010–2013 m. laikotarpiui; pripažįsta, kad Fondas ir CEDEFOP, vykdydami šį bendradarbiavimą, kasmet parengia bendrą veiklos programą, kuri pridedama prie abiejų Agentūrų veiklos programų; palankiai vertina Fondo ketinimą būsimose metinėse veiklos ataskaitose išsamiau nurodyti, kaip įgyvendinama ši bendra veiklos programa;

      Biudžeto valdymas

               5.

               primygtinai ragina Fondą laikytis didesnio tikslumo rengiant biudžeto procedūras, kad būtų galima išvengti nemažo biudžeto lėšų perkėlimo skaičiaus; be to, prireikus atlikti lėšų perkėlimą, ragina Fondą gauti valdybos sutikimą; primena, kad to reikalaujama pagal Fondo finansinį reglamentą;

               6.

               taip pat primena, kad Fondas įpareigotas pateikti ateinančių finansinių metų mokėjimų terminų suvestinę, siekiant įgyvendinti biudžetinius įsipareigojimus, prisiimtus ankstesniais finansiniais metais (Fondo finansinio reglamento 31 straipsnio 2 dalis);

               7.

               ragina Fondą atidžiai laikytis pagrindinio reglamento nuostatų, ypač susijusių su lėšų perkėlimais iš vienos antraštinės dalies į kitą; vis dėlto mano, kad sunku vykdyti biudžetą pagal veiklos sritis, kai taikoma sistema, pagal kurią personalo ir administracinės išlaidos atskiriamos nuo veiklos išlaidų, ypač tai sunku vykdyti agentūrai, kurios pagrindinė veikla yra politikos tyrimų teikimas, informacijos ir patirties sklaida bei keitimasis jomis ir parama šalims partnerėms stiprinant gebėjimus;

      Žmogiškieji ištekliai

               8.

               palankiai vertina Fondo iniciatyvą atsižvelgiant į Vidaus audito tarnybos (VAT) išvadas ir Parlamento rekomendacijas išsamiai peržiūrėti savo įdarbinimo procedūras; atkreipia ypatingą dėmesį į tai, kad Fondo įdarbinimo procedūra buvo naujai apibrėžta, papildyta keliais etapais, taip pat peržiūrėtos pagrindinės pagalbinės priemonės;

      Vidaus auditas

               9.

               palankiai vertina Fondo iniciatyvą pateikti biudžeto įvykdymą tvirtinančiai institucijai VAT metinę Fondo vidaus audito ataskaitą; mano, kad tai rodo skaidrumą ir yra geriausios praktikos, kurią turėtų taikyti ir visos kitos agentūros, pavyzdys;

               10.

               pripažįsta, kad 2009 m. VAT atliko direktoriaus pateikto patikinimo pareiškimo sudedamųjų dalių auditą, siekdama gauti pagrįstą patikinimą, kad metinėje veiklos ataskaitoje laikomasi tinkamumo, veiksmingumo ir informacijos atskleidimo principų, kalbant apie įvairias sudedamąsias dalis, kurios sudaro direktoriaus patikimo pareiškimo pagrindą; pažymi, kad VAT nustatė, kad negausi atitinkama informacija, kuria grindžiamos direktoriaus pastabos, pateikiamos patikinimo pareiškime, gali klaidinti skaitytoją; taigi ragina Fondo direktorių parengti išsamesnes pastabas (inter alia, pateikiant informaciją, susijusią su klasifikavimo kriterijais, galimu neigiamu poveikiu ir (arba) aktualumu, taip pat su neigiamų reiškinių tikimybe);

               11.

               pripažįsta, kad 2009 m. buvo įgyvendintos 11 iš 15 rekomendacijų, kurias pateikė VAT; taip pat pažymi, kad 2009 m. pateiktos 8 naujos VAT rekomendacijos, susijusius su šiais aspektais: direktoriaus patikinimo pareiškimu, geresniu vidaus kontrolės sistemos apibūdinimu, išsamiu rizikos valdymo apibūdinimu, ex-post kontrolės nustatymu finansiniams sandoriams, kartu su rizika grindžiama atrankine įsipareigojimų ir mokėjimų patikra, ir organizacijoms taikomų rodiklių tikslinių verčių apibrėžtimi;

               12.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2011 m. gegužės 10 d. rezoliucijoje (7) dėl ES agentūrų veiklos, finansų valdymo ir kontrolės.

      (1)  OL C 338, 2010 12 14, p. 149.

      (2)  OL L 248, 2002 9 16, p. 1.

      (3)  OL L 354, 2008 12 31, p. 82.

      (4)  OL L 357, 2002 12 31, p. 72.

      (5)  OL L 252, 2010 9 25, p. 182.

      (6)  OL L 131, 1990 5 23, p. 1.

      (7)  Priimti tekstai, P7_TA(2011)0163 (žr. šio Oficialiojo leidinio p. 269).